Kino bir ölkəni tanıtmaq üçün ən ideal vasitədir. Kino cəmiyyətin güzgüsüdür, kino tarixdir, kino daima yaşayan bir əfsanədir, kino bir ölkənin əsas təbliğatçısıdır. "Bəyin oğurlanması” filmində deyildiyi kimi, "bu kino ki var, həm qəlizdir, həm də ki vacib”. Qəlizdir ona görə ki, hər əlinə kamera alandan sonda rejissor olmur, vacibdir ona görə ki, kinosuz Azərbaycan mədəniyyətini, incəsənətini təsəvvür etmək mümkün deyil. Kino kollektiv sənətidir, orada rejissor, aktyor, montaj, operator, hətta işıqçının belə filmin keyfiyyətli alınmasında böyük rolu var. Onlarsız kinonu təsəvvür etmək mümkün deyil.